ભૂતાન સરકારના પ્રતિનિધિ મંડળે ચારૂસેટ યુનિવર્સિટીમાં કાર્યરત શૈક્ષણિક અને સંશોધન પ્રવૃતિઓ વિષે બૃહદ માહિતી મેળવી હતી. જેનો ઉદેશ્ય ચારૂસેટ યુનિવર્સિટી અને ભૂતાન સરકાર વચ્ચે સંકલન સાધી શૈક્ષણિક અને સંશોધન પ્રવૃતિઓ માટે અરસપરસ સહકાર કેળવવાનો હતો. એમઓયુ પર હસ્તાક્ષર દરમિયાન રોયલ ગવર્નમેંટ ઓફ ભૂતાનના શિક્ષણ મંત્રાલયના ઓફિસર ચીમી ત્શેવાંગએન અને ભૂતાન સરકાર દ્વારા પ્રમાણિત એડ્યુલિન્કના સીઈઓ તાશી કોન્જુર તેમજ ચારુસેટના પ્રોવોસ્ટ ડો. પંકજ જોશી, સલાહકાર ડો.બી.જી.પટેલ, રજીસ્ટ્રાર ડૉ.દેવાંગ જોશી, ડેપ્યુટી રજીસ્ટ્રાર ડો. હરીશ દેસાઇ, ઇન્ટરનેશનલ સ્ટુડન્ટ સેલના કન્વીનર ડો.વિજય પંચાલ, ઇન્ટરનેશનલ સ્ટુડન્ટ સેલના સભ્ય પ્રો.અર્પણ દેસાઇ ઉપસ્થિત રહ્યા હતા.